Medzirebrova neuralgia
Dobry den.
Bola mi diagnostikovana medzirebrova neuralgia.
Mam bolesti rebier na dotyk. Aj pri pohybe.
Moze s tymto stavom súvisieť aj bolesť brucha, vzdy v inej časti v celom bruchu, niekedy tahava tupa, inokedy ostre pichanie.
Sono brucha, gynekologicke vysetrenie, odbery krvi su v poriadku.vdaka
Dobrý deň,
Ďakujeme za vašu otázku. Medzirebrová neuralgia je neuropatická bolesť, ktorá zasahuje medzirebrové nervy vychádzajúce z miechy pod rebrami. Medzi jej hlavné príznaky patrí pálenie, ostrá alebo vystreľujúca bolesť v okolí rebier, v hornej časti hrudníka alebo v hornej časti chrbta. Bolesť môže byť cítiteľná aj pri jemných pohyboch, ako napríklad hlboké dýchanie alebo naťahovanie kĺbov. Intenzívnejšou sa stáva napríklad pri smiechu, kašli či kýchaní.
V niektorých prípadoch môžu osoby, u ktorých bolo toto ochorenie diagnostikované, pociťovať aj bolesť v lopatkách či v dolnej panve. Vtedy hovoríme o bolesti, ktorá je prenesená z postihnutej oblasti do týchto miest.
Ťazkosti, ktoré popisuje by teda mohli mať príčinu v tomto ochorení. Žial s určitosťou vám to vie potvrdiť iba lekár na základe potrebných vyšetrení.
Ak by vás bolesti obmedzovali pri bežných denných aktivitách, odporúčam sa obrátiť na lekára, ktorý zvolí vhodný spôsob ich zmiernenia.
Prajem skorú úľavu od ťažkostí.
S pozdravom
Mgr. Tamara Jakúbeková